5 нче сыйныф өчен татар теле дәресенә технологик карта

Вакыты: 05.05.16

|  |
| --- |
|  Тема: Сүзләр кушылу ысулы Максат: 1. Сүзләр кушылу ысулы турында мәгълүмат бирү. 2. Кушма, парлы, тезмә сүзләрне аера һәм куллана белү күнекмәләрен формалаштыру өчен шартлар тудыру. 3. Игътибарлылык тәрбияләүне дәвам итү.Универсаль уку гамәлләре формалаштыру.**Шәхескә кагылышлы УУГ:** телне өйрәнүгә кызыксыну уяту, үзеңнең сөйләмеңне камилләштерергә омтылу.**Регулятив УУГ**: укытучы ярдәмендә дәреснең максатын билгели һәм формалаштыра белү; үткәнгә карап бердәй бәяләү дәрәҗәсендә эш үтәлешенең дөреслеген бәяләү.**Коммуникатив УУГ:** үзеңнең фикереңне телдән матур итеп әйтә белү, башкаларны ишетә һәм тыңлый белү.**Танып-белү УУГ**: танып-белү максатын билгеләү, кирәкле мәгълүмат туплау; үткәндә өйрәнгәнне яңасыннан аера белү, дәреслектән, дәрестә алган мәгълүматтан файдаланып, сорауларга җавап бирү. |
|  **Планлаштырылган нәтиҗәләр****Предметлы**: парлы сүзләрне билгели һәм дөрес яза белү.**Шәхескә кагылышлы**: телне өйрәнүгә кызыксыну уяту, үзеңнең сөйләмеңне камилләштерүгә омтылу.**Метапредметлы**: укытучы ярдәмендә дәреснең максатын билгели һәм формалаштыра белү; үткәнгә карап бердәй бәяләү дәрәҗәсендә эш үтәлешенең дөреслеген бәяләү. Төп төшенчәләр: кушма, парлы, тезмә сүзләр |
|  Предметара бәйләнешләр: рус теле Төп ресурсларТатар теле: Татар урта гомуми белем бирү мәктәбенең 5 нче сыйныфы өчен дәреслек / Р.А.Юсупов, К.З.Зиннәтуллина, Ч.М.Харисова, Т.М.Гарифуллина.- Төзәт. һәм тулыл. дүртенче басма. – Казан: Мәгариф, 2006. |
|  Өстәмә ресурслар:  | Мультимедияле презентация, дәфтәр, тестлар  |

|  |  |  |
| --- | --- | --- |
| Үткәрү технологиясе | Укытучы эшчәнлеге | Укучы эшчәнлеге |
| 1 | 2 | 3 |
| **I.Ориентлашу-мотивлаштыру этабы.( 5-10 минут)** |  |  |
| **1.*Уңай психологик халәт тудыру*****Максат:** - укучыларны уку хезмәтенә хәзерләү;- балаларның игъти-барларын туплау. | - Хәерле көн, укучылар! Кәефләрегез ничек? Дәресебезне Каюм Насыйри сүзләре белән башлап җибәрәсе килә: “Әй улым! Һөнәрләрнең иң күркәме – сүз һөнәредер. Шуны аңла һәм матур сөйләшергә өйрән, һәрвакыт йөзең мөлаем, сөйләгән сүзләрең мәгънәле булсын.” (1 нче слайд) | Бер-берсеңә уңай энергия бирү. |
| ***2. Актуальләштерү*****Максат:**- яңа белемнәр формалаштыруга әзерләнү. |  - Укучылар, без сезнең белән нинди зур бүлекне өйрәнә башладык? - Сүз ясалышының нинди ысулын өйрәндек?- Әйдәгез, сүзлек диктанты языйк әле.Мәшәкатьле, көньяк, шәфкатьсез, һәрвакыт, гореф-гадәт, шөгыльләнү, көч-куәт, игътибар итү, сәламәтлек, һәлак булу.- Партадашыгыз белән дәфтәрләрегезне алыштырыгыз һәм сүзлек диктантыгызны тикшерегез. (2 нче слайд)- Хәзер бу сүзләрне төзелеше ягыннан тикшерегез әле.  - Нинди сүзләр ясагыч кушымчалар ярдәмендә ясалган? | * Сүз ясалышы
* Сүз ясагыч кушымчалар ярдәмендә яңа сүзләр ясалу.

Укучылар дәфтәрләргә сүзлек диктанты язалар.Укучылар диктантны тикшерәләр һәм бәялиләр. Укучылар сүзләрне төзелешләре ягыннан тикшерәләр.* Мәшәкатьле, шәфкатьсез, шөгыльләнү, сәламәтлек. (3нче слайд)
 |
| ***3.Уку мәсьәләсе (УМ) кую***.**Максат:** уку мәсьәләсен кую һәм адымлап чишүгә этәрү. | - Сүзлек диктантындагы калган сүзләргә игътибар итегез. Көньяк, һәрвакыт, гореф-гадәт, көч-куәт, игътибар итү, һәлак булу.(4нче слайд)- Аларның уртак ягы нәрсәдә? - Алар арасында нинди аерма бар?- Бу сүзләрне язылышларына карап, яңадан ничә төргә аерырга мөмкин? - Нинди төрләргә аерырга мөмкин?- Димәк, бүген без нинди тема өйрәнербез?- Безнең максатыбыз нинди булыр? |  * Алар ике тамырдан тора.
* Алар язылышлары белән бер-берсеннән аерылалар.
* Өч төргә.
* Кушма, парлы, тезмә.
* Сүзләр кушылу ысулы.
* Сүзләр кушылу ысулы белән ясалган сүзләрне табу, аларны аера белү һәм дөрес язарга өйрәнү.
 |
| **II. Уку мәсьәләсен адымлап (өлешләп) чишү этабы. (25 – 30 минут)** | * 1. 1. Сүзләрне төзелешләре ягыннан тикшерегез.
	2. Аръяк, шәльяулык, унберьеллык, суүсем, тепловоз, пароход.(5нче слайд)
	3. – Әлеге сүзләрнең уртак ягы нәрсәдә?
	4. - Әлеге сүзләр ничек языла?
	5. – Сүзләрне аерсаң, мәгънә үзгәрәме?
	6. – Һәрвакыт ике сүз генә кушыламы?
	7. – Кушма сүзләр ясауда ясагыч кушымчалар катнашырга мөмкинме?
	8. - Кушма сүзләр арасында татар теленең килеп чыгышы ягыннан караганда, нинди сүзләр күп кулланыла?
	9. – Димәк, нинди сүзләр кушма сүзләр дип атала?
* Әйдәгез, бергәләп кушма сүзләр турында нәтиҗә ясыйк. (6 нчы слайд)

2. Сүзләрне игътибар белән укыгыз һәм ясалышына игътибар итегез.(7 нче слайд)1) иксез –чиксез, янып-көеп;2)агалы-энеле, көн-төн;3)малай-шалай, савыт- саба, бала – чага;4)чут-чут, елдан - ел. - Мондый сүзләр ничек аталалар?- Әлеге сүзләр ничек ясалганнар? * Парлы сүзләр ничек язылалар?
* Әйдәгез, бергәләп парлы сүзләр турында нәтиҗә ясыйк. (8нче слайд)

3. Сүзләрне укыгыз һәм ясалышына игътибар итегез. Татарстан Республикасы, Кара диңгез, риза булу, барлыкка килү, үги ана яфрагы (9 нчы слайд)* Бу сүзләр ничек ясалганнар?
* Алар ничек аталалар?
* Ничек язылалар?
* Бу сүзләр тезмә сүз була аламы?

Безнең республика, ерактагы диңгез, Казанда булу, мәктәпкә килү, җиләк яфрагы (10 нчы слайд)* Ни өчен?
* Тезмә сүзләр сүзтезмәдән ничек аерылалар?
* Әйдәгез, бергәләп тезмә сүзләр турында нәтиҗә ясыйк. (11 нче слайд)
 | Укучылар сүзләрне төзелешләре ягыннан тикшерәләр. * Болар барысы да кушма сүзләр.
* Алар кушылып языла.
* Үзгәрә
* Юк, кайвакыт өч сүз дә кушылырга мөмкин.
* Әйе.
* Алынма сүзләр.

Кушма сүзләр* ике яки өч сүзнең кушылуы нәтиҗәсендә ясалалар

- кушылып язылалар- кушма сүзләр ясауда ясагыч кушымчалар да катнаша- кушма сүзләр арасында рус теленнән кергән сүзләр дә күп кулланыла. - кайбер кушма сүзләрдә ъ һәм ь билгесе дә языла* Парлы сүзләр
* синоним сүзләрдән
* антоним сүзләрдән
* аваздаш сүзләрдән
* бер үк сүзне кабатлау юлы белән.
* сызыкча аша.

Парлы сүзләр* ике сүзнең кушылуы нәтиҗәсендә ясалалар
* синоним сүзләрдән, антоним сүзләрдән, аваздаш сүзләрдән, бер үк сүзне кабатлау юлы белән ясалалар
* сызыкча аша язылалар
* ике яки өч сүз кушылып ясалалар
* тезмә сүзләр
* cызыкча аша.
* юк
* болар – сүзтезмәләр.
* тезмә сүзләр бер төшенчәне белдерәләр һәм бер сорауга җавап бирәләр.
* сүзтезмәләр ике өлештән: иярүче һәм ияртүче сүздән тора һәм һәрберсе аерым сорауга җавап бирә.

 Тезмә сүзләр* ике яки өч сүз кушылып ясалалар
* аерым язылалар
* бер төшенчәне белдерәләр һәм бер сорауга җавап бирәләр.
 |
| **III. Ныгыту****Максат:**  белемнәрне ныгыту. | * 1. - Хәзер, укучылар, сүзләр кушылу ысулының моделен төзегез.(12 нче слайд)
* 2. “Кем дөрес яза һәм алдан бетерә?” Парларда эш. 1 укучы ъ билгесе языла торган сүзләрне яза, 2 нче укучы ь билгесе куела торган сүзләрне яза.

Ал+ япкыч, шәл+ яулык, тугыз + еллык, бер+ юлы, кул+югыч, йөз+ яфрак, көн+як, кул+яулык, төн+як, өч+яклы.(13нче слайд)* 3. Һәр төркемгә Габдулла Тукай әсәрләреннән өзекләр таратыла. Шулардан парлы сүзләрне табарга, ничек ясалышын аңлатырга.
* 1)Бик куе булганга, монда җен-пәриләр бар диләр,
* Төрле албасты, убырлар, шүрәлеләр бар диләр,
* Һич гаҗәп юк, булса булыр,  бик калын, бик күп бит ул;
* Күктә ни булмас дисең,  очсыз-кырыйсыз күк бит ул!(“ Шүрәле”)(14 нче слайд

2)Күп эшләде иренмичә; бара-бара Чыгарды ул матур-матур балалар да.Ачыксалар Карлыгачның балалары, Чебен-черки тотып кайта аналары.(“Карлыгач”)(15 нче слайд)3)Ишеттем мин кичә: берәү җырлый Чын безнеңчә матур, милли көй; Башка килә уйлар төрле-төрле, Әллә нинди зарлы, моңлы көй.Өзлеп-өзлеп кенә әйтеп бирә Татар күңле ниләр сизгәнен; Мескин булып торган өч йөз елда Тәкъдир безне ничек изгәнен.(”Милли моңнар”)(16нчы слайд)4)Төнлә белән бакчада бер аллы-гөлле күбәләк,Очкалап йөргәндә уйнап, анда-монда чүгәләп,Күрде кырда: бик матур бер әллә нәрсә ялтырый,Нурлана,җем-җем итә йолдыз шикелле, калтырый.(“Һәр ялтыраган алтын түгел)(17 нче слайд)3. Сүзтезмәләрне һәм тезмә сүзләрне 2 баганага аерып язарга.4. Тимер юл, тимер таяк, каен җиләге, каен сыну, чәчәк ату, чәчәк җыйды, Бөек Ватан сугышы, бөек кешеләр, Хезмәт Герое, хезмәт дәресе.(18 нче слайд)5. Тест.1.Тезмә сүзләр күрсәтелгән рәтне билгеләгез.а)ара(тирә), аш(су), хатын(кыз)ә)тар(юл),зур (агач),мәктәп (бакчасы)б)җир(җиләге), ял(ит),туган(ил)2.Кайсы рәттә парлы сүзләр бирелгән?а)төн(боек),өч(аяк),ис(киткеч)ә)ата(ана),кием(салым), бала(чага)б) юл(чы), утын(лык), оял(чан)3. Кушма сүзләр күрсәтелгән рәтне билгеләгез.а)кул(яулык), тере(көмеш), таш(күмер)ә)ак(кар),җылы(җәй),биек(тау)б)туган( көн), очкылык (тоту), бал (корты)4. Антонимнардан ясалган парлы сүзләрне билгеләгез. а) аллы-гөлле;  ә) абына-сөртенә;  б) иртәле-кичле; 5. Парлы сүз кергән җөмләне тап. а) Дус-ишләрем күп минем.  ә)Дуслар белән күңелле. б) Дустыма чын күңелдән ышанам. 6. Кушма сүзле җөмләне тап. а) Бабайның хуш исле алмалары мул уңыш биргән иде. ә) Төнбоеклы күлгә апам белән бардым. б) Бала-чага тик тормый шул.  |  Укучылар сүзләр кушылу ысулының моделен төзиләр. 1. Алъяпкыч, тугызъеллык, кулъюгыч, ашъяулык, кулъяулык 2. Шәльяулык, берьюлы, йөзьяфрак, көньяк, өчьяклы.* Җен-пәриләр, очсыз-кырыйсыз
* Бара-бара, матур-матур , чебен-черки
* төрле-төрле, өзлеп – өзлеп
* аллы-гөлле, анда-монда, җем-җем
* тезмә сүзләр: тимер юл, каен җиләге, чәчәк ату, Бөек Ватан сугышы, Хезмәт Герое
* сүзтезмәләр: тимер таяк, каен сыну, чәчәк җыйды, бөек кешеләр, хезмәт дәресе (19 нчы слайд)

Укучылар эшлиләр. Үзбәя.(20 нче слайд) |
| 1. 1. **Өй эше бирү.**

**Максат:**укучыларның шәхси мөмкинлекләрен күздә тотып өй эшен өч дәрәҗәдә бирү. | 1. “Туган авылым” темасына кушма, парлы, тезмә сүзләр кертеп хикәя язарга;
2. туган як темасына кушма, парлы, тезмә сүзләр кергән мәкальләр язып килергә;
3. кушма, парлы, тезмә сүзләр кергән җөмләләр уйлап язарга

(21 нче слайд) |  |
| 2.**Йомгаклау рефлексиясе****Максат:** дәрестә башкарган эшләргә нәтиҗә ясау. | * Укучылар, бүгенге дәрестә нәрсәләр белдегез?
* Дәрескә нинди максат куйган идек?
* Максатыбызга ирештекме?
 | *
 |
| 3. **Дәрескә гомуми бәя кую.****Максат:** дәрескә һәм үзеңә гомуми бәя кую, укучыларны бәяләү. |  Укытучы укучылар куйган билге белән килешү-килешмәвен белдерә. |  Укучылар бәяләү карточкалары нигезендә үзләренә билге куя. |